قوزئی کوره‌نین بیرلشمیش میللت‌لر (بمت) دایمی نماینده‌سی جا سونگ نام، آمریکانین گونئی کوره ایله کئچیردیگی بیرگه مانور‌لارین نوکلئر ساواش تهدیدینی آرتیردیغی خبردارلیغی ائتدی.
جا، بمت باش کاتیبی آنتونیو گوترزه گؤندردیگی مکتوبدا، آمریکانین سون اولا‌راق اوچ اوچاق گمی‌سی قاتیلدیغی بیرگه مانور‌لارین کوره یاریماداسیندا گرگین‌لیگی آرتیرا‌راق، آدادا "ایندییه قدرکی ان پیس وضعیته" سبب اولدوغونو بیلدیریب.
آمریکانین سویوق ساواش دؤورون‌دکی نوکلئر قابیلیت‌لی B-52 ایستراتژی بومباردمان اوچاق‌لارینی یئنی‌دن حرکته کئچیردیگینی ایفاده ائدن جا، جنوبی کوره ایله کئچیردیگی بیرگه مانور‌لارین دا نوکلئر ساواش تهدیدینی آرتیردیغی خبردارلیق ائتدی.
جا، آمریکانین آرا وئرمه‌دن ایل بویو کئچیردیگی نوکلئر ساواش مانور‌لاری و بؤهتان‌لاری‌نین قوزئی کوره‌نین "سئچدیگی یولون دوغرو اولدوغونو گؤستردیگینی و سونا قدر بو یولدا داوام ائده‌جک‌لرینی" قید ائتدی.
